**ตัวอย่างของเอกสารเพื่อการปฏิบัติตามกฎหมายคุ้มครองข้อมูลส่วนบุคคล**

**สำหรับธุรกิจประกันวินาศภัย**

แบบ ข้อความ หรือสัญญาเหล่านี้ เป็นเพียงตัวอย่างที่เตรียมขึ้นเพื่อเป็นแนวทางในการจัดเตรียมของบริษัท ซึ่งการนำไปใช้จะต้องได้รับการตรวจสอบ และตรวจทานโดยหน่วยงานต่างๆ ของบริษัท โดยเฉพาะอย่างยิ่งหน่วยงานที่กำกับดูแลด้านกฎหมาย กฎระเบียบ และด้านการปกป้องข้อมูลส่วนบุคคล เพื่อปรับแก้ หรือเพิ่มเติม ข้อความเพื่อให้เหมาะสมกับการดำเนินธุรกิจของแต่ละบริษัทต่อไป

**ตัวอย่างการแจ้งช่องทางการถอนความยินยอมตามมาตรา 95**

**การแจ้งรายละเอียดอันเกี่ยวข้องกับข้อมูลส่วนบุคคลของท่าน**

**[ระบุชื่อบริษัท]**

[\*วันที่ก่อนวันที่ 1 มิถุนายน 2565]

เรียน [ลูกค้าคนสำคัญของเรา]

[บทนำ – ซึ่งพูดถึงชื่อบริษัท ข้อมูลการประกอบธุรกิจ และข้อมูลอื่น ๆ ที่เกี่ยวข้อง]

[บริษัท] ขอแจ้งให้ท่านทราบว่าบริษัทได้มีเก็บรวบรวม ใช้ หรือเปิดเผย (รวมเรียกว่า **“ประมวลผล”**) ข้อมูลส่วนบุคคลของท่าน เช่น [ชื่อ นามสกุล ที่อยู่ และหมายเลขโทรศัพท์] ไว้ในความครอบครองของบริษัทก่อนหน้าวันที่พระราชบัญญัติคุ้มครองข้อมูลส่วนบุคคล พ.ศ. 2562 จะมีผลบังคับใช้ทั้งฉบับ (**“พ.ร.บ. คุ้มครองข้อมูลส่วนบุคคล”**)

ดังนั้น เพื่อแจ้งและสร้างความเข้าใจถึงวัตถุประสงค์พร้อมทั้งข้อมูลอื่นที่เกี่ยวข้องในการประมวลผลข้อมูลส่วนบุคคลของท่าน และสิทธิของท่านตาม พ.ร.บ. คุ้มครองข้อมูลส่วนบุคคล บริษัทได้จัดทำนโยบายความเป็นส่วนตัว [แทรกลิงก์ สำหรับ Privacy Policy/หรือแนบ] ซึ่งบริษัทขอให้ท่านโปรดใช้เวลาในการอ่านและทำความเข้าใจข้อมูลดังกล่าวเพื่อประโยชน์ของตัวท่านเอง

นอกจากนี้ เพื่อให้เป็นไปตาม พ.ร.บ. คุ้มครองข้อมูลส่วนบุคคล ดังกล่าว ท่านสามารถขอถอนความยินยอมในการประมวลผลข้อมูลส่วนบุคคลของท่านได้ โดยคลิก [แทรก Opt-Out Link] หรือติดต่อบริษัท ที่ [แทรก Email Address] อย่างไรก็ดี การที่ท่านเลือกที่จะถอนความยินยอมในการประมวลผลข้อมูลส่วนบุคคลของท่าน ในบางกรณีอาจเป็นอุปสรรคต่อความสามารถในการทำธุรกรรมระหว่างบริษัทกับท่าน หรือต่อการให้บริการของเราต่อท่าน หรือต่อการตอบสนองต่อข้อร้องขออื่น ๆ ของท่านได้ เช่น บริษัทอาจไม่สามารถให้บริการต่าง ๆ เกี่ยวกับผลิตภัณฑ์ หรือบริการของบริษัท รวมถึงการให้บริการเกี่ยวกับการเรียกร้องค่าสินไหมทดแทนให้แก่ท่านได้

ทั้งนี้ เมื่อบริษัทได้รับคำขอจากท่าน บริษัทจะพิจารณาและดำเนินการตามที่ พ.ร.บ. คุ้มครองข้อมูลส่วนบุคคลกำหนด และ**หากบริษัทไม่ได้รับการติดต่อจากท่านก่อนวันที่ 31 พฤษภาคม 2565** บริษัทขอเรียนใช้โอกาสนี้แจ้งให้ท่านทราบว่าบริษัทจะดำเนินการประมวลผลข้อมูลส่วนบุคคลของท่านต่อไป ซึ่งรวมไปถึงการเก็บรวบรวม ใช้ และการเปิดเผยต่อบุคคลภายนอก ทั้งนี้ ตามที่กำหนดไว้ใน พ.ร.บ. คุ้มครองข้อมูลส่วนบุคคล และนโยบายความเป็นส่วนตัวของบริษัท

ขอแสดงความนับถือ

[ในนามของบริษัท]